Nov 25,2015
మరో 'ఉచిత' ప్రయత్నం!
న్యూఢిల్లీ: వివాదాస్పదమైన 'ఫ్రీ బేసిక్స్‌' (ఉచిత ప్రాథమిక అంతర్జాలం) వ్యవస్థను ఫెస్‌బుక్‌ సంస్థ మరింతగా విస్తరించింది. తమ టెలికాం భాగస్వామ్య సంస్థ 'రిలయన్స్‌ టెలికమ్యునికేషన్స్‌' (ఆర్‌కామ్‌) ద్వారా ఈ సేవలను దేశ వ్యాప్తంగా విస్తరించే చర్యలను చేపట్టింది. గతంలోనూ ఫెస్‌బుక్‌ సంస్థ 'ఇంటర్‌నెట్‌ ఆర్గ్‌' పేరుతో ఇలాంటి ప్రయత్నాన్ని మొదలుపెట్టిన విషయం తెలిసిందే. తెలంగాణా, గుజరాత్‌, మహారాష్ట్ర, ఆంధ్రప్రదేశ్‌, తమిళనాడు, కేరళ, గోవా రాష్ట్రాలలో ఈ వ్యవస్థను అందుబాటులోకి తెచ్చింది. సరికొత్త 'ఫ్రీబేసిక్స్‌' గురించి ఫేస్‌బుక్‌ సంస్థ అధినేత జుకర్‌బర్గ్‌ సమాజిక మాద్యమంలో ఒక ప్రకటన చేస్తూ భారత్‌ను అనుసంధానం చేసే దిశగా తాము మరో ముందడుగు వేసినట్లుగా తెలిపారు. ఈ విధానంలో ఇప్పటి వరకు ఎనిమిది లక్షల మంది వాడకందారులు ఉన్నట్లుగా తెలిపారు. ఈ చర్య నూటికి నూరు శాతం అంతర్జాల సమానత్వానికి మద్దతునిచ్చేది అని ఆయన సోషల్‌ మీడియాలో పేర్కొన్నారు.
మీ స్నేహితులకు రికమెండ్ చెయ్యండి